
MUHAMED ŽDRALOVIĆ, Zagreb 


ADŽAMIJSKA LITERATURA U RUKOPISIMA ORIJENTALNE ZBIRKE 
ARHIVA JUGOSLAVENSKE AKADEMIJE 


U rukopisima Orijentalne zbirke JAZU, koja je 
osnovana 1927. godine, pored djela na arapskom, per¬ 
zijskom i turskom jeziku, nalaze se i djela pisana 
na hrvatskosrpskom jeziku, ali u znatno manjem broju. 
Ta su djela pisana arapskim pismom i ubrajaju se u 
adžamijsku literaturu poznatu pod nazivima aljamiado 
ili alhamijado literatura. 

Iako je arapsko pismo neprikladno za tekstove 
na hrvatskosrpskom jeziku, njime su se služili pisci 
više od četiri stoljeća. Pošto nisu postojala orto- 
grafijska pravila, oni što su pisali tim pismom suo¬ 
čavali su se s nizom problema, naročito u nemogućno¬ 
sti predstavljanja sviju konsonanata i vokala. 
Stoga su česte pojave da jedan grafem predstavlja vi¬ 
še glasova ili da više grafema predstavlja jedan glas. 

Adžamijski tekstovi ae u rukopisima Orijentalne 
zbirke JAZU pojavljuju u dvije varijante: hareketira- 
ni i nehareketirani. U prvoj su unošeni dijakritički 
znaci za vokale, a u drugoj su vokali isključivo 
predstavljeni grafemima za konsonante. 

Tabela ilustrira način pisanja pojedinih grafe¬ 
ma na početku, u sredini i na kraju hrvatskosrpskih 
riječi. 

Ukoliko postoje naslovi u adžamijskim tekstovi¬ 
ma, oni su pisani na turskom jeziku. 

Na kraju je donesen kraći izvod iz pet rukopi¬ 
sa: tri su prozni tekstovi, u jednom je popis nekoli¬ 
ko riječi iz tursko-hrvatskosrpskog rječnika i u jed¬ 
nom jedna do sada neobjavljenai ljubavna pjesma, 
turkija. 


Znajući da se povijest južnoslavenskih naroda treba 
proučavati ne samo na izvorima pisanim na južnoslavenskim i evrop- 

skim jezicima već i na jezicima kojima su se služili Muslimani na 
tlu Jugoslavije, tj. arapskome, perzijskome i turskome, znanstve¬ 
nici JAZU su iza prvog svjetskog rata poduzeli akciju da se u ovoj 
znanstvenoj instituciji osnuje zbirka rukopisa, dokumenata i knji¬ 
ga pisanih arapskim pismom. Glavni su pokretači za ovu akciju bili 
predsjednici Jugoslavenske akademije, Vladimir Mažuraniđ i Gavro 
Manojloviđ. Za stručno odabiranje rukopisa prvo je godine 1927. 
angažiran Franz Babinger, tada docent na Berlinskom sveučilištu, 
a potom 1928. Aleksej Olesnicki. I Babinger i Olesnicki bili su 
vrsni poznavaoci jezika i književnosti pisanih na arapskom, per- 

» 

zijskom i turskom jeziku. Neposrednim angažiranjem predsjednika 
Manojloviđa formiran je 1931. godine poseban Odbor za Orijentalnu 
zbirku. Taj je Odbor, iako je formalno postojao do 1943. godine, 
aktivno radio do 1938. godine. 

Na mjesto voditelja zbirke godine 1948. postavljen je 
Sulejman Bajraktareviđ. U poslijeratnim godinama nije davana poseb¬ 
na pažnja prikupljanju rukopisa i dokumenata za Orijentalnu zbirku 
jer su tada formirani regionalni muzeji i arhivi, pa nije postoja¬ 
la opasnost za uništavanje i otuđivanje izvan naše zemlje rukopi¬ 
sa i dokumenata na orijentalnim jezicima. Bajraktareviđ se više za¬ 
nimao za nabavku stručne literature potrebne za obradu djela u 
rukopisima i pomagala za izradu kataloga orijentalnih rukopisa. 

Danas Orijentalna zbirka Arhiva JAZU ima 2100 rukopi¬ 
sa, 769 dokumenata i preko 1500 knjiga. 

Rukopisi u Orijentalnoj zbirci nisu razvrstavani po 
tematici ni jezicima. To je i teško s obzirom na to da je veđi 
broj rukopisa u tzv. medžmuama, zbornicima, u kojima su upisana 
djela više autora u izvjesnim slučajevima na više jezika. Prema 
tome, u takvim rukonisima mogu biti djela iz različitih oblasti 
na jednom ili više jezika. 

Rukopisi Orijentalne zbirke nastali su u vremenu od 
XIV do XX stoljeđa. Veđina djela znanstvenog i didaktičnog sadrža¬ 
ja pisana je na arapskom jeziku. U manjoj su mjeri pisana takva 
djela na turskome, na kojem su sastavljana djela većinom iz pri¬ 
mijenjenog prava i lijepih književnosti. Na perzijskom su jeziku 
pisana uglavnom djela istaknutih pjesnika i mistika: Rumija, Sađi- 

ja, Hafiza, Attara i Džamija. 

Među autorima djela u rukopisima Orijentalne zbirke 

nalaze se imena onih pisaca koji su rođeni ili koji su djelovali 

na tlu Jugoslavije. Većina tih pisaca i njihovih djela spomenuta 

12 3 

je u radovima Brockelmanna, Hammera i Babingera, kao i u drugim 
povijestima osmanske književnosti, primjerice u radu Mehmeda Tahi- 
ra.^ Međutim, opsežnije studije o piscima s tla Bosne i Hercegovi¬ 
ne napisali su Bašagić, 5 Hanđžić 6 i Šabanović. 7 U dosadašnjim is¬ 
traživanjima nisu sva djela niti imena njihovih autora evidentira¬ 
na. To možemo potvrditi na rukopisima Orijentalne zbirke u kojoj 
se nalaze djela Hasana, muftije u -Đakovu, 8 Muslihudina Kninjani- 
na 8 i Džihadija. 10 

Uz to valja napomenuti da su brojna djela na arapskom, 
perzijskom i turskom jeziku pisana na našem tlu. Samo u rukopisima 
Orijentalne zbirke JAZU do sada je utvrđeno blizu dvije stotine 

imena prepisivača koji su rođeni i koji su djelovali na tlu Jugo- 

. . . 11 
slavile. 

Među autorima i prepisivačkima orijentalnih djela bi¬ 
li su i oni koji su arapskim pismom pisali na hrvatskosrpskom, ili, 
kako su sami često naglašavali, "bosanskom" jeziku. 

Ovdje ću se ukratko osvrnuti na termine koji se odno¬ 
se na tu literaturu, problem primjene arapskog pisma u sastavima 
na našem jeziku i ukazati na primjere te literature u rukopisima 
Orijentalne zbirke Arhiva JAZU. 

Kod nas postoje termini koji se odnose na arapsko pi¬ 
smo i termini koji označavaju našu književnost pisanu arapskim pi¬ 
smom. Za tu književnost se najčešće upotrebljava termin aljamiado 

12 

ili alhamiado (alhamijado). Taj je termin preuzet iz španjolsko¬ 
ga, a potječe od arapske riječi al-*agamiyya , što znači strana 
(tuđa), tj . nearapska literatura pisana arapskim pismom. Međutim, 
postoji i pogrešno tumačenje da se pod tim pojmom "podrazumijeva 
književnost na narodnom jeziku, pisana stranim, tuđim pismom - 
arebicom". 18 Ovaj je termin, međutim, fonetski anakron. U doba ka¬ 
da je takva literatura postojala u Španjolskoj, današnji fonem x 
izgovarao se još ž, u nekim slučajevima i š (u još starije doba 3 > 
odnosno č). Izgovor ž imao bi još kakvu-takvu vezu s ishodnom arap- 


253 



M.Ždralović, Adžamijska literatura , FILOLOGIJA 11. 


skom riječi jer i današnji magrepski Mauri, potomci onih u špa¬ 
njolskoj, izgovaraju džlm kao ž. Osim toga, španjolska riječ al- 
hamlado je zapravo particip, a znači "adžamiziran". Takve se li¬ 
terature u svijetu općenito nazivaju "adžemi" (nekadanje: srednjo¬ 
azijske, malajske, svahili, hausa itd., današnje razne indijske). 
Stoga je sasvim logično da ovu literaturu nazivamo " adžamij skom ". 

Za arapsko pismo u našem su jeziku bili u upotrebi 
termini: arabica (arebica), bosančica, hrvatlca, matufovača (ma- 
tufovica) i mektebica. Vrijednost ovih naziva nije ista. Prvi je 
općenit i upotrebljava se za arapsko pismo uopće. Drugi, treći i 
peti se odnose na bosanske adaptacije turske i perzijske adapta¬ 
cije arapskog pisma, a četvrti se odnosi na reformirano pismo 
Džemaludina Čauševića nazvanog od strane njegovih protivnika "Ma- 
tufom" .^ 

Literatura pisana arapskim pismom na našem jeziku 
privukla je pažnju znanstvenika još u XIX stoljeću, 1 a značajni¬ 
je su studije napisali: ćorovlć i Kemura, 1 ® Alija Nametak,^ Ab- 
durahman Nametak, 1 ® Muhamed Hađžijahić 1 ^ i Muftić.^ 0 Međutim, 
izvjesno je da sva građa iz te oblasti nije evidentirana, što 
predstavlja u istraživanjima osnovni problem, pa se stoga i ne mo¬ 
gu donijeti konačne ocjene o književnim vrijednostima te litera¬ 
ture. Dosadašnje bi se ocjene, iako nisu jedinstvene, mogle sve¬ 
sti na to da su takva djela po ljepoti izraza kod istih pisaca 
znatno iza djela pisanih na arapskom, perzijskom ili turskom je¬ 
ziku. Jasno je, međutim, da su djela pisana na hrvatskosrpskom 
jeziku bila bliža širokom krugu domaćih čitalaca. Iz tih se sasta¬ 
va, naime, mogu shvatiti težnje autora, uočiti njihovo poimanje 
svijeta i razjasniti njihovi unutarnji sukobi, kako osobnetako i 
društvene naravi. Smatram da je njihovo stvaralaštvo vrijedno paž¬ 
nje, pogotovu kada se uzme u obzir vrijeme i uvjeti u kojima su 
djelovali i kada je u njihovoj domovini službeni jezik bio tuđi. 

0 težnji autora za pisanje na svom, materinjskom jeziku lijepo 
ilustriraju stihovi iz rukopisa Orijentalne zbirke No. 2020, u ko¬ 
jima kaže: 

"Ne smijte se, naš je jezik, 

Kalem (pero) piše svaki jezik, 

Božji rahmet (milost) sasma velik, 

Molim vam se učitel 

Ja bosanski gradim, smijeh. 

Nit je sevap (pohvalno), nit je grijeh, 
Mlogo nešto ja pođnijeh. 

Ođđe duša, osta mijeh.21 


Da bi se temeljitije mogle izučavati osobine jezika u 
adžamijskol literaturi, neophodno je poznavati arapsko pismo, kojim 
su ta djela pisana. Ukratko đu se osvrnuti na arapsko pismo u ruko¬ 
pisima Orijentalne zbirke JAZU i na moguđnosti njegove praktične 
primjene u tekstovima na našem jeziku. 


Iako je arapsko pismo neprikladno za pisanje tekstova 
na našem jeziku, ono je bilo u upotrebi blizu četiri stoljeća. Oni 
koji su pisali tim pismom bivali su suočeni s nizom poteškoća. Na¬ 
ime, arapsko je pismo konsonantsko. Ima 28 osnovnih grafema. Od 
njih tri istovremeno služe za oznaku dugih vokala. Od tih 28 gra¬ 
fema samo bi 17 moglo biti zamjena za naše latinične ili ćirilske 
grafeme. To su: b, d, dž, f, cj, h, j, k, 1., m, n, r, s, š, t, v i 
z. Dakle, pored tih grafema za naše konsonante nedostajalo je osam 
grafema, i to za: c, č, ć, đ, 1j , nj , jd i ž. Od Turaka i Perzijanaca 
preuzeti su znaci za: č, £ i ž. Što se tiče grafema za c, ć, cl, 

1j i ni, oni su pisani na ovaj način: 


c grafemom za č, 

ć grafemom za k (kdf), a na nekim mjestima grafemom za 

č, 

đ grafemom za k (kSf), a na nekim mjestima grafemima za 

d i i , 

1j grafemom za 1 i 
nj grafemom za n. 


Kako u arapskom pismu postoje dva grafema za k, tj. 
i kžf , u većini ađžamijskih tekstova gaf je pisan za k, dok je 
kžf pisan, kako je gore rečeno za ć i d. 

Prema iznesenome, u arapskom je pismu ostalo još de¬ 
set grafema za konsonante, koji nemaju adekvata u našem pismu. Ali 
kako se i oni pišu, naročito u riječima preuzetim od Turaka, mada 
su u osnovi arapskog porijekla, ovdje ću ih spomenuti. To su: 

(elif), t, h, h, đ, s, d, t, z, i ' (ajn). od ovih je elif redo¬ 
vito i ajn u nekim slučajevima upotrebljavan u tekstovima na našem 
jeziku za oznaku vokala. 


Arapsko je pismo ograničeno u mogućnostima za pređstav- 

1janje vokala.U stvari postoje tri grafema za oznaku dugih vokala: 
i, i i u. Oni se, međutim, pišu grafemima za konsonante: a elifom , 

1 jetom i u vavom. Za kratke vokale a, i i u, doduše postoje tri 
dijakritička znaka koji nisu obavezni u pisanju i koji se u pismu 
rijetko upotrebljavaju. Prema gore navedenim grafemima za naš je 
jezik bilo potrebno pronađi rješenje za predstavljanje još dva vo¬ 
kala, za koje ne postoje posebni znaci u arapskom pismu, a to su: 
e i o. Za njih je nedostatak grafema kompenziran s veđ postojeđim 
grafemima: 

za e fethom (kratkim vokalom za a), hemzom s elifom ili okruglim h; 
za o dammom (kratkim vokalom za u), vavom ili vavom s elifom . 

Iz navedenog se jasno vidi da su pojedini grafemi upo¬ 
trebljavani za više glasova. 

Karakteristično je za arapsko pismo da nema velikih i 
malih slova, da ima više vrsta pisma (nashi, sulus , tajlik, rik 'a 
i njihove su kombinacije najčešće zastupljene u rukopisima pisanim 
arapskim pismom) i da se većina slova u zavisnosti od pozicije u 
riječi mogu vezivati jedno za drugo. Da bi se dobila jasnija slika 
o upotrebi pojedinih grafema prikladnih za naše riječi, prilažem 
tabelu iz koje se jasno vidi kako su pojedina slova pisana. Tabela 
je rađena na temelju riječi "Tursko-hrvatskosrpskog rječnika", ko¬ 
ji se čuva u Orijentalnoj zbirci pod brojem 640. Uz arapsko pismo 
je donesena i transliteracija uključujući i grafeme koji su označi¬ 
vali nijeme vokale, a nijemi vokal je označivan najpribližnijim 
arapskim vokalom. U latiničnom pismu nijeme vokale smo pisali iz¬ 
dignuto. [Prilog tabela} 

Na osnovi riječi iz tabele može se uočiti da: 

- neka arapska slova imaju različit oblik u zavisnosti 
od pozicije u riječi, početak, sredina,kraj i kad je samo; 

- neka slova mogu biti označena s više grafema u zavis¬ 
nosti od pozicije u riječi; na primjer: a se označava elifom i med- 
dom (znakom za dužinu), s dva elifa, fethom, okruglim h i jetom; i 

- više grafema mogu označavati jedan glas, na primjer: 
vav može označivati: v, o i u. 

Postojanjem mogućnosti prikazivanja jednim grafemom vi¬ 
še glasova, kao i mogućnosti da jedan glas može biti predstavljen s 

više grafema, stvarane su poteškoće za ispravno čitanje riječi u 
tekstu, jer je to u stvari davalo mogućnosti da se jedna riječ mo¬ 
že čitati u više varijanti. Za primjer nam može poslužiti riječ iz 
spomenutog rječnika koja je predstavljena grafemima: m o (u,v) 1 
(1 j) o (u,v) ž i (j_) na (e,h) • Ako imamo u vidu da v u ovoj rije¬ 
či označava vokal o ili u, da fetha s okruglim h označava vokal a, 
a ne e, da kesra i j_ označavaju vokal i, te da n nije nj_, opet 
imamo osam mogućnosti za čitanje ove riječi. One su: 

moložina, molužina, moljožina, moljužina, 

muložina, mulužina, muljožina i muljužina. 

Inače, u turskom jeziku ova riječ glasi pus hava , a u doslovnom 
prijevodu znači maglovito vrijeme . 

U tekstovima rječnika donekle je lakše ispravno čitati 
napisane riječi, jer kao orijentir postoji značenje te riječi u 
drugom jeziku, ali u tekstovima gdje takvog orijentira nema, neke 
se riječi doista teško mogu onako pročitati kako je mislio onaj 
što ih je zapisao. Stoga je u grafiji jedino s pomoću konteksta mo¬ 
guće razlučiti izgovor riječi: kola/kula, kopati/kupati, opala/upa¬ 
la, top/tup, robiti/rubiti i si. Iz ovih primjera vidimo da ne po¬ 
stoje distinkcije u grafiji samoglasnika o/u. 

U tekstovima u kojima nisu konzekventno označeni vokali 
teško je razlučiti ikavsko i ijekavsko narječje, jer se takve ri¬ 
ječi mogu čitati na više načina. Na primjer: riječ pisana grafemi- 
ma ć,v,j[,k može se čitati: čovik, čojek i čovjek . 

Općenito uzevši u obzir primjenu arapskog pisma u nas, 
teško je na temelju grafije utvrditi faze njegovog razvoja. Ipak, 
ako se prihvati Muftićeva podjela razvoja arabice u nas na tri pe¬ 
rioda (prvi od petnaestog do sedamnaestog, drugi od sedamnaestog 

do devetnaestog i treći od druge polovice devetnaestog do početka 

22 

dvadesetog stoljeća), adžamljske tekstove u rukopisima Orijental¬ 
ne zbirke Arhiva JAZU bismo mogli uvrstiti u drugi period,jer su ni¬ 
šani u XVIII i XIX stoljeću. Na temelju tih tekstova ne može se 
precizno utvrditi razvojni put arapskog pisma u nas, niti pravila 
njegove ortografije. Može se, međutim, govoriti o pojedinim poja¬ 
vama u kojima se odstupalo od fonetskog sustava u našem jeziku, kao 
što je upotreba konsonanta ajn (^ ayn ) za oznaku vokala, na primjer 

2 3 

za vokal o u riieči djeteo, ili upotreba sina (sin) za glas c, 

24 

na primjer u riječi crna grabovina. 

0 ovakvim i sličnim pojavama na temelju rukopisa Orijen¬ 
talne zbirke JAZU ne bismo mogli opširnije govoriti,jer one nisu če¬ 
ste. Primjetno je, međutim, da bi za potrebe transliteracije kao 
i za sticanje kompletnog uvida u osobine tekstova pisanih arapskim 
pismom na našem jeziku, trebalo ukazati na to da su zbog konsonant- 
skog sustava arapskog pisma s jedne i vokalnog sustava našeg jezi¬ 
ka s druge strane postojali hareketirani i nehareketirani tekstovi, 
te da je njihova primjena bila uvjetovana naobrazbom onih koji su 
pisali ili onih kojima su tekstovi bili namijenjeni. 

Hareketirani tekstovi su prvenstveno bili namijenjeni 
početnicima. Uglavnom su pisani nashi i sulus pismom, jer su te 
varijante pisma bile povoljnije za stavljanje dijakritičkih znako¬ 
va za vokale, " hareketa ". U tim su tekstovima stavljani znaci za 
duge vokale, pa se time donekle mogu promatrati i akcenti riječi. 

Nehareketirani tekstovi su pored spomenuta dva pisma, 
nashija i sulusa mogli biti pisani drugim varijantama, na primjer 
ta*likom i rik'om . Utjecaj osmanske ortografije u kojoj je posto¬ 
jao tzv. " uputni vokal " u prvom slogu riječi, prisutan je u neha - 
reketiranlm više nego u hareketiranim tekstovima. U obje vrste 
tekstova pojavljuje se i nijemi vokal za razbijanje suglasničkih 
grupa. 

Sudeći prema tekstovima rukopisa Orijentalne zbirke JA¬ 
ZU nehareketirani tekstovi su stariji. Ta se činjenica može objas¬ 
niti time što je do devetnaestog stoljeća obrazovanje bilo na tur¬ 
skom i arapskom, a ne na domaćem, hrvatskosrpskom jeziku. Prema 
tom, pisanje hareketiranih tekstova ako i jeste bilo, primjenjivano 
je znatno rjeđe. 

Broj djela na hrvatskosrpskom jeziku u rukopisima Ori¬ 
jentalne zbirke JAZU, kao i u drugim sličnim zbirkama orijentalnih 
rukopisa na tlu Jugoslavije, veoma- je malen u odnosu na djela pi¬ 
sana na arapskom, perzijskom i turskom jeziku. Svega ima tri ruko¬ 
pisa s kompletnim tekstom na hrvatskosrpskom jeziku. Ostali sasta¬ 
vi su uglavnom pisani u tzv. medžmuama - zbornicima. Ukoliko su sa¬ 
stavi imali naslove,naslovijavani su na turskom jeziku. Naslovi su 

bili opisni, što znači da su ih davali prepisivači. Stoga se za 
isti sastav pojavljuje više varijanti naslova. Kao primjer navodim 
u prijevodu s turskog jezika dva naslova Kaimijeve pjesme o osvo- 
jenju Kđndije 1669. godine: 

Rukopis No.922, list 41b: 

"Feth-nama što ju je spjevao po proricanju na srpskom je¬ 
ziku šejh Kajim-zade Čelebi iz Saraj-Bosne" i 

Rukopis No.2020, list 30b: 

"Risala na bosanskom jeziku koju je namijenio preminuli 

2S 

Kaimi Hasan efendija 1078. godine Venecijanskoj republici". 

Ovdje neđu ulaziti u ocjenu književnih vrijednosti tih sa¬ 
stava. Donijet đu, radi ilustracije, kratke izvode iz nekoliko 
proznih sastava, jednu turkiju (ljubavnu pjesmu) i nekoliko hrvat- 
skosrpskih riječi iz gore spomenutog rječnika. 

S obzirom na nepodesnosti arapskog pisma za naš jezik bio 
sam primoran da u cilju boljeg predstavljanja teksta na našem je¬ 
ziku načinim neke izmjene u doslovnom prenošenju teksta pisanog 
arapskim pismom na latinicu. Naime, stavit đu interpunkcijske zna¬ 
ke, velika slova na početku rečenice i kod osobnih imena. Na mje¬ 
stima gdje vokal nije pisan stavit đu crticu, a na mjestima gdje 
stoji nijemi vokal pisat đu grafemom za vokal i taj đe vokal biti 
pisan izdignuto. Sastavljene đu riječi ostaviti kao u originalu, a 
značenje manje poznatih riječi i prijevode naslova stavit đu uz 
tekst u zagradama. 

Rukopis No. 519, naslov: "Šurutu '1-isl3mi bi lisSni'1-bos- 
nevi" (Uvjeti islama na bosanskom jeziku). Autor teksta nepoznat. 
Rukopis je prepisao sarajevski kaligraf Hamdi Potogija 1296. godi¬ 
ne po hidžri (1878.) 

Tekst na listu 2a: 

"... Čijegasi u amelu (poslovanju) mezheba (pravca)? 

Imami Azamova. 

Kol ko tije u amelu mezheba 

Četiri. 

Š^ta su? 

Imami Azam, imami Šafi, imami Malik, imami Ahmed. 

Čijegsi ti imama? 

Imami Azamova. 

A hočešli rejti imami Azam hak (istinit), a ostali batil 
(pokvaren - nevaljao)? 

Naču. 

Ja kako češ rejti? 

Imami Azama izvadivši, anlajsavši, kako je kazo, na našu 
pamet galib (vjerojatno) da je pogodijo, a more bit da je 
se i privarijo. 

U kojijem meselama (pitanjima)? 

Onijem meselama š^to no nijesu ona t^ri imama, a ona t^ri 
imama izvadivši, anlajsavši kako su kazali, na našu pamet 
galib da su se i privarili, a more biti da su i pogodili." 

U ovom djelu ima nekoliko zanimljivih konstrukcija i rije¬ 
či pa stoga neke od njih navodim: osjem u značenju osim , od člana ¬ 
ka ,tj . od članaka , hoćenje u značenju htijenje , moženje u značenju 
mogućnost . 

Rukopis No. 520/1, naslov: 'Aqayid sunniye ber lisan-i ani 
bosnevl (Sunitsko vjerovanje na bosanskom jeziku). Autor i prepi- 
sivač nepoznati. Djelo je iz druge polovice devetnaestog stoljeća. 

Tekst na listu 10a: 

”... Bogće Istafila oživiti teće opet u oni sur (rog) je¬ 
dan put puhnuti, š^to god je pom'rlo s^ve će opet oživiti. 
Ve kutubihi (i njegove knjige, tj. kitabe) i jošja virujem 
da u boga kitabi imaju. Kako kitabom virova sto i četiri 
kitaba božije riči nisu mahluk (stvorene). S^ve je kitabe 
Džebrail alejhisselam (Gabriel, neka je na njeg spas) z 1 

v i g i 

bozijem emirom (naredbom) s nebesa na zemlju s vetcam s - 

nijo. Potlje s vetaca nitiće Džebrail doći nikitab sići... 

Rukopis, No. 1194, bez naslova. Fragment djela iz nasljed¬ 
nog prava. Autor i prepisivač nepoznati. Rukopis prepisan krajem 
XVIII ili početkom XIX stoljeća. 

Tekst na listu la: 

"U Kur'anu oznać-ni dilova šest je: polovica, ć-tvrtina, 
osmina, dvi tretine, j-dna tretina, š-stina, Oviju dilova 

vlasnika dvanestje osoba: đ-tiri od ljudi: otac, dedo-očev 
otac, brat po materi, suprug. Osam od žena: supruga, ćer, 
s-novja ćer, s-stra po ocu i mat-ri, s-stra po ocu, s-stra 
po mat-ri, mater, zdrava nena...". 

Rukopis No. 640, bez naslova. Rječnik tursko-hrvatskosrp- 
ski. Autor i prepisivač nepoznati. Prepisan je 1252. godine po 
hidžri (1836.). 

Tekst hrvatskosrpskih riječi na listu 21a: 

i 6 

"... nevidi, kraj, v ršaj, žuč, s lezena, pl-ča, lopatica, 

p 4 

prazno, m jesto, sirište, stegno, koljeno, list, golijen, 
peta, jug, siver, ustoka, vihar, k a rivac, panj , sisač, 
d^ržak, runja, runjavo, oprohđen, lakat, mišica, od lakta 
do šake, pazuha." 

Rukopis, No.1470, medžmua, zbirka raznih inskripcija na 
arapskom i turskom jeziku. Na listu 43a ljubavna pjesma na hrvat- 
skosrpskom jeziku pod naslovom Turki (turkija). Autor i prepisivač 
nepoznati. Rukopis je iz druge polovice XVIII stoljeća. Tekst ove 
pjesme do sada nije objavljen pa ga u cijelosti donosim. Pošto su 
u arapskom tekstu mnoge naše riječi pisane sastavljeno i pošto su 
neki samoglasnici ispušteni, donosim paralelno tekst)u cilju bo¬ 
ljeg razumijevanja, onako kako sam ga pročitao: 

" Turki 

Lipa tije Banaluka, Lipa ti je Banjaluka, 

Ja s-m K-tko virna sluga. Ja sam katko(?) (treba Hanko) virna 

sluga, 

Obniđ m-je samoj tuga. Obnoć mi je samoj (?) (treba samom) 

tuga, 

N-bi ži od m-ne n-bi ži. Ne biži od mene ne biži. 

Imaš dušo crne oči. Imaš dušo crne oči. 

Ja se mam-m u po noči. Ja se mamim u po noći, 

Hoć-lte Bog pomoći. Hoće li te Bog pomoći, 

N-bi ži od m-ne n-bi ži. Ne biži od mene ne biži. 

K-d ti sidiš na č-rdaku. Kad ti sidiš na čardaku, 

U k-ftanli b-llučaku (beluk), U kaftanli belučaku, 

N-kriviši pulli kapu, Nakrivi(v)ši puli kapu, 

N-bi ži od m-ne n-bi ži. Ne biži od mene ne biži. 

V-lim t-bi siđi doli, Velim tebi siđi doli, 

Alti doli, alti gori Alti doli, alti gori, 

T-bi moja ...(?) posli, Ti bi moja (bila??) posli, 

N-bi ži od m-ne n-bi ži. Ne biži od mene ne biži. 


261 



M.Ždralović, Adžamljska literatura , FILOLOGIJA 11. 


Crna tisi Hanko oka, Crna ti si Hanko oka, 

M-hka t-si dušo boka, Mehka ti si dušo boka, 

Na t-be je altun toka, Na tebi je altun toka, 

N-bi ži od m-ne n-bi ži." Ne biži od mene ne biži. 

Davanje kritičkog osvrta na studije u vezi adšamijskih 
tekstova kao i na originalne tekstove zahtijeva svestranu analizu 
i jednih i drugih. Proučavanja ovih drugih se trebaju odvijati u 
dva pravca,i to: prvo, pismo - jezik; i drugo, književne i umjet¬ 
ničke vrijednosti. Pismo je nepodesno pa se teško na njemu mogu 
ispitivati sve osobine jezika, pogotovu dijalektalne; kada je u 
pitanju: akcenat, glasovni sustav, naročito vokalni, koji u svim 
tekstovima nije isto predstavljen. 0 dijalektu se može samo pret¬ 
postavljati, i to isključivo na temelju tekstova za koje znamo iz 
koje regije i kojeg vremena potječu. 

Kod ocjenjivanja književnih vrijednosti adžamijskih teksto¬ 
va treba imati u vidu ne samo književno-estetske vrijednosti nego 
i značaj tih sastava i uvjete njihova nastajanja. To bi doprinijelo 
objektivnijem sagledavanju cjelokupnog korpusa. 

Bilješke 


1 Carl Brockelmann: Geschichte der arabischen Litteratur, G I- 
-II, S I-III, Leiden, 1937.-1949. 

2 Joseph von (Hairaner Purgstall): 'Die Geschichte der osmanischen 
Dichtkunst, auf unsere Zeit, I-IV, Pesth, 1836.-1838. 

3 Franz Babinger: Die Geschichtsschreiber der Osmanen und ihre 
Werke, Leipzig, 1927. 

4 Mehmed Tahir Bursali: Osmanli Muellifleri, I-III, Istanbul, 
1333. [po hidžri] . 

5 Safvet-beg Bašagić: Bošnjaci i Hercegovci u islamskoj književ¬ 
nosti. Glasnik Zemaljskog muzeja, XXIV, Sarajevo, 1912., str. 
1-88 i 295-390'. 

6 Mehmed Handžiđ: Književni rad bosansko-hercegovačkih Muslima¬ 
na, Sarajevo, 1934. Isto djelo je objavljeno u Kairu 1930. na 
arapskom jeziku. 

7 Hazim šabanović: Književnost Muslimana BiH na orijentalnim je¬ 
zicima, Sarajevo, 1973. 

8 Hasan ibn Osman ibn Husejn ibn Mezid ibn Abdulvehhab: Hulasa 
al-ma'ni. Djelo je na arapskom jeziku. Predstavlja glosu na 
komentar djela Hasana Kafija iz Prusca (kod Donjeg Vakufa) 
"Tamhis at-talhl§, koje se odnosi na sintaksu arapskog jezika. 
Rukopis se nalazi u Orijentalnoj zbirci JAZU pod brojem 112/1. 
Glosa je dovršena 1649. godine, kada je Hasan bio muftija u 
Đakovu koje je tada pripadalo budimskom vilajetu. 

9 Muslihuddin ibn Ali el-Kninavi, poznat kao Musafl, prvo je 
napisao djelo na arapskom jeziku pod naslovom Tuhfa al-mu'al- 
limln wa hadiyya al-muta 'alllm'fn (rukopis No.546), potom je 
sam preveo to djelo na turski i dao mu naslov: Munyetu't - 
ttlibtn ve gunyetu 'r-rSgbtn (rukopis No. 352) . Djelo je pisao 
početkom 17. stoljeća u Banjaluci. 

10 Zvornički propovjednik (vaiz) poznat samo po pjesničkom ime¬ 
nu Džihadi, napisao je arapsko-turski rječnik Tešrlhu TibS' 
1591. godine. Prvi dio rječnika je u stihu. U drugom dijelu 
je donio arapske glagole poredane po formama,* a paralelno je 
dato značenje na turskom jeziku. Zanimljivo je da brojčana 
vrijednost slova naslova daje hidžretsku godinu nastanka dje¬ 
la. P.ukopis No. 1638. 

11 Muhamed Ždralović: Prepisivači orijentalnih rukopisa s tla 
Jugoslavije i njihova djela u Orijentalnoj zbirci Arhiva Ju¬ 
goslavenske akademije znanosti i umjetnosti u Zagrebu (dok¬ 
torska disertacija - rukopis). 

12 I ovaj rad je prvotno imao naslov "Alhamijado literatura u 
rukopisima Orijentalne zbirke Arhiva Jugoslavenske akademije", 
ali je iz navedenih razloga na sugestiju akademika Brozovića 
izmijenjen. 

13 Abdurahman Nametak: Bosanska alhamijado književnost u tokovi¬ 
ma jugoslavenskih književnosti, Radio Sarajevo - treći pro¬ 
gram, God. VIII, br. 24/1979, Sarajevo, 1979., str. 477. 

14 Abdulah Škaljić: Turcizmi u srpskohrvatskom-hrvatskosrpskom 
jeziku (treće izdanje), Sarajevo, 1973., str. 449. 

15 Otto Blau: Bosnisch-turkische Sprachdenkmaler. Leipzig, 1869. 

16 Vladimir Ćorović und Kemura Scheich Seifuddin: Serbocroatische 
Dichtungen bosnischer Muslims aus dem XVII, XVIII und XIX 
Jahrhundert. Sarajevo, 1912. 

17 Alija Nametak: Novi prilog bosanskoj aljamiado literaturi. 
Prilozi za orijentalnu filologiju (POF) XII-XIII, 1962-63, 
Sarajevo, 1965, str. 234-247. Isti: Rukopisni tursko-hrvatsko- 
srpski rječnici, Građa za povijest književnosti hrvatske, 
XXIX, Zagreb, 1968., str. 231-380. 

18 Abdurahman Nametak: Gornji naslov. 

19 Muhamed Hadžijahić: Osvrt na dosadašnje objavljene tekstove 

i istraživanja iz problematike alhamijado književnosti (ruko¬ 
pis u Akademiji nauka i umjetnosti SR BiH u Sarajevu pisan 
1976 .) 


264 



M.Ždralović, Adžamijska literatura , FILOLOGIJA 11. 


20 Teufik Muftiđ: O arebici i njenom pravopisu. POF XIV-XV, 
1964-65., Sarajevo, 1969, str. 101-119. 

21 Interpunkcijske znakove i riječi u zagradama M.Ždralovića. 

22 Teufik Muftić: Gornji naslov, str. 102. 

23 Rukopis Orijentalne zbirke JAZU, No. 1891, list 154b. 

24 Rukopis Orijentalne zbirke JAZU, No. 1427, list 280b. 

25 Da bi se dobio cjelovit uvid u korpus adžamijske literature 
u rukopisima Orijentalne zbirke JAZU, donosim signaturu ruko¬ 
pisa i naznaku listova na kojima se ta literatura nalazi. Kod 
pjesama, umjesto nepostojećih naslova stavit ću početni stih: 
Katihizis : 

Rukopis No. 519 i No. 520. 

Nasljedno pravo: 

Rukopis No. 1194 (fragment). 

Rječnik: 

Rukopis No. 640. 

Riječi tursko-hrvatskosrpske na listovima medžmua: 

Rukopis: No. 746, list 53-54, No. 739, list 23, No. 1427, list 
280, No. 102, list 146, No. 1437, list 4a, No. 

2045, list 146, No. 2079, list 286-287. 

/ 

Pjesme: 

Ah dervišu otvor oči ..., No. 750, list 33b, No. 1488, list 

27b. 

Ako hoćeš derviš biti ..., No. 750, list 33b, No. 1298, list 

8b. 

A vi dužde Netački (Mletački)..., No. 922, list 41b-42b, No. 

2020, list 18a. 

Boga fali koji čuje što velim,... No. 1488, list 27a. 

Boga traži i plači ..., No. 750, list 33a, No. 1488, list 26a. 
Bogom radi što radiš.... No. 2020, list 13. 

Bože dragi tebi hvala.... No. 706, list 25b-29b. 

Bujurmuštur gospodar.... No. 55, prva korica, No. 912, list la. 
Der ti ašik hajde dostu..., No. 2020, list 17a. 

Džano dilden sevmiš oldum tebe draga dilbere. No.69, list 94b. 
Džennet šaraj đuzel kuća.... No. 1159, list la. No.1488, list 

27a, No. 1787, list 29b. 

Gledaj sunca i mjeseca, No. 1937, list 27a. 

Hajat dok je u rukama..., No. 2020, list 6a. 

Hajd Abđija ti na vaz..., No. 750, list 34a. 

Hodi Ago ti klanjaj ..., No. 2020, list 18a. 

Ja upitah svog Jasina..., No. 750, list 33a. 

Ja upitah svoje duše..., No. 750, list 33a. 

Kad ja pođoh u džamiju..., No. 1488, list 11b, No. 2020, list 

32b. 

Lipa ti je Banjaluka..., No. 1470, list 43a. 

Pisati je velik siklet.... No. 2020, list 19b. COva pjesma 
ima naslov " Nasihat ", što znači " Savjet " .] 

Poslušajte lijepi.... No. 98, list 88b. 

Potlje jednog ne miluj..., No. 1488, list 32b, No. 2020, list 

27b. 

Srce moje da ti kažem..., No.750, list 33a, No. 1488, list 

26b. 

Sultan Hamid sjede na tahta.... No.706, list 36-39b. 

Što plačeš moj dragi dilbere..., No.69, list 57b. 

Ti ne hodaj' brezposlen..., No. 2020, list 15. 

U pamet se ti obuj..., No. 1430, list 19b, No.750, list 33a, 

No. 2020, list 42b. 

26 Pjesma u rukopisu No. 922 ima 38 strofa, a u rukopisu 2020 je 
znatno krađa i u grafiji stihovi nisu odvojeni pa izgledaju 
kao proza. Premda je rukopis No. 922 stariji, pogrešno se navo¬ 
di autorovo ime Kajjim-Zade, umjesto Kaimi-baba ili Šejh Kaimi. 

R u m m a r y 


AGAMY LITERATURE IN MANUSCRIPTS OF THE ORIENTAL COLLECTION 
OF THE ARCHIVES OF THE YUGOSLAV ACADEMY OF SCIENCES AND ARTS ' 


In the manuscripts of the Orlental Collection of the Yugoslav 
Academy, which was founded in 1927, besldes works in Arabic, Per- 
sian and Turkish, there are works written in Croatoserbian, but 
far fewer of them. These works were written in Arabic letters and 
belong to ^famy Literature known as aljamlado or alhamiado lite ¬ 
rature . 

Although Arabic letters are inconvenient for materials in 
Croatoserbian, they were used by wrlters for more than four cen- 
turies. Since no orthographic rules existeđ at that time, the 
writers faced many problems, especially their inability to repre- 
sent ali consonants and vowels. Therefore, lt often happened that 
one grapheme represented several sounds or several graphemes re- 
presented one sound. 

A^amy materials in manuscripts of the Oriental Collection of 
Yugoslav Academy take two forms: hareketirated and nonhareketirat- 
ed . In the first form diacritic signs for vowels were introduced, 
while in the second one the vowels were represented by consonant 
graphemes. 

The table illustrates the manner of writing graphemes at the 
beginning, in the middle and at the end of Croatoserbian worđs. 

If they exist, the titles in a^amy materials are written in 
Turkish. 

At the end there are short extracts from five manuscripts: 
three of them are narratives; one is a list of several words from 
a Turkish-Croatoserbian đictionary, and one is a love poem, 
turky , which has not been previously published. 

R e s u m € 


LA LITTERATURE D ''AĆEM? DANS LES MANUSCRITS DE LA COLLECTION 
ORIENTALE DES ARCHIVES DE L'ACADfiMIE YOUGOSLAVE DES SCIENCES 
ET DES BEAUX-ARTS A ZAGREB 


Parmi les manuscrits de la Collection Orientale de 1 'Acaddmie 
yougoslave des Sciences et des Beaux-Arts, fondde en 1927, a cotd 
des oeuvres en arabe, perse et ture, figurent aussi bien, quoique 
rdduites en nombre, celles qui sont dcrites en croato-serbe. Ces 
oeuvres, utilisant l'dcriture arabe, font partie de la littdrature 
d" ' a<jeml connue sous le nom de 1' aljamiado ou de la littdrature de 
1' alhamiađo . 

L'dcriture arabe, si peu propre aux exigences des textes 
croato-serbes, servit aux dcrivains pendant plus de quatre sieeles. 
Les regles d'orthographe faisant đdfaut, les dcrivains se trouve- 
rent confrontds avec un nombre de đifficultds, surtout avec l'im- 
possibilitd de reprdsenter toutes les voyelles et consonnes. Le 
cas n 'est pas rare ou un seul grapheme reprdsente plusieurs sons et 
que plusieurs graphemes ne reprdsentent qu'un son unique. 

Les textes d' ' aćjemt de la Collection Orientale de l'Acađdmie 
yougoslave des Sciences et des Beaux-Arts apparaissent dans les 
manuscrits sous deux formes điffdrentes: l'une, hjrrdkdtde, compor- 
tant les signes điacritiques pour les voyelles et l'autre, non - 
- hardkdtde , reprdsentant les voyelles exclusivement a 1'aide des 
graphemes indiquant les consonnes. 

La table illustre la notation des graphemes en position initi- 
ale, mddiane et finale des mots croato-serbes. 

Les titres des textes d' agemi , s'ils existent, sont dcrits 
en langue turque. 

\ 

A la fin, figure un court extrait des cinq manuscrits dont 
les trois premiers reprdsentent les textes en prose, le quatrieme 

montre une liste des mots appartenant a un petit dictionnaire 
turco-croato-serbe et le dernier, qui en meme temps vient de voir 
ici sa premiere publication, est une poćsie d'amour - tourki. 

